Diari Oficial de la Generalitat Valenciana


Sumari del DOGV 3501, del 24-05-1999 (1999/3513)

Informació pública de les bases i convocatòria de proves selectives per a proveir una plaça d'ATS, com a personal laboral fix.
------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3513


Data del document
:   02-02-1999

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local
    * personal sanitari

Informació pública de les bases i convocatòria de proves selectives per a proveir una plaça d'ATS, com a personal laboral fix. [1999/3513]
  
Pedro-Angel Hernández Mateo, alcalde-president de l'Ajuntament de Torrevieja (Alacant), fa saber:
  
Que el ple de l'ajuntament, en sessió celebrada el dia 6 de juliol de 1998, va acordar aprovar les bases i convocatòria de proves selectives per a proveir una plaça de ATS, com a personal laboral fix, vacant a la plantilla de personal d'aquest ajuntament i inclòs en l'oferta pública d'ocupació corresponent a l'any 1997 transcrivint-se les bases íntegres a continuació:
  
Bases i convocatòria de proves selectives per a proveir un plaça de ATS, com a personal laboral fixe, vacant a la plantilla de personal d'aquest ajuntament i inclosa en l'Oferta Pública d'Ocupació de 1997.
  
1. Objecte de la convocatòria
  
1.1. L'objecte de la present convocatòria és la provisió d'una plaça de ATS, com a personal laboral fixe, vacant a la plantilla de personal d'aquest ajuntament i inclosa en l'oferta pública d'ocupació de 1997.
  
1.2. Està dotada amb les retribucions assenyalades en el Conveni Col·lectiu del Personal Laboral d'aquest ajuntamnet.
  
1.3. La provisió de la plaça inclosa en aquesta convocatòria es fara mitjançant el sistema de concurs-oposició lliure.
  
2. Condicions dels aspirants
  
2.1. Per a prendre part en aquest concurs oposició, els aspirants hauran de reunir les següents condicions:
  
a) Ser espanyol.
  
b) Haver complit els 18 anys de edat, i no excedir de aquella en què falten menys de deu anys per a la jubilació forçosa per edat.
  
c) Estar en possesió del títol d'Ajudant Tècnic Sanitari.
  
d) No patir malaltia o defecte físic que impedesquen el desenvolupament de les corresponents funcions
  
e) No haver sigut separat mitjançant expedient disciplinari del servei a l'Estat o a l'Administració Local o Autonòmica ni trobar-se inhabilitat per a l'exercici de les funcions públiques.
  
2.2. Totes les condicions enumerades, hauran de complir-se pels aspirants l'últim dia en què finalitze el termini de presentació d'instàncies, exepció feta de les detallades a la lletra e), que haurà de referir-se al moment de terminació de les proves selectives amb la publicació de la llista d'aprovats
  
3. Instàncies
  
3.1. Les instàncies sol·licitant prendre part en les proves selectives convocades, es dirigiran al senyor alcalde president de l'Ajuntament, acompanyades del justificant per haver ingressat a la Depositaria Municipal la quantitat de 2.000 pessetes en concepte dels drets d'examen.
  
3.2. Es presentaran dins del termini de vint dies naturals, comptats a partir del següent a la publicació de l'anunci d'aquesta convocatòria al Boletín Oficial del Estado, al Registre general d'aquest ajuntament o en la forma determinada per la Llei 30/1992,de Règim Jurídic de les Administracions Públiques i del Procediment Administratiu comú.
  
3.3. A la instància, els sol·licitants hauran d'adjuntar els documents que hagen de ser valorats en la fase de concurs.
  
3.4. Els sol·licitants manifestaran en les seues instàncies que reuneixen totes i cadascuna de les condicions exigides a la base 2, referides a la data en què finalitze el termini de presentació d'aquestes, i que es comprometen a fer jurament o promesa inclòs al Reial Decret 707/1979.
  
4. Admissió del aspirants
  
4.1. Finalitzat el termini de presentació d'instàncies, la presidència de la corporació aprovarà la llista d'aspirants admesos i exclosos, que es farà pública al Butlletí Oficial de la Província d'Alacant, i serà exposada al taulell d'edictes de la corporació, i es concedirà un termini de quinze dies per a reclamacions, d'acord amb l'article 122 de la Llei 30/1992. Aquestes reclamacions si les haguera seran aceptades o rebutjades a la resolució per la qual s'aprove la llista definitiva, que serà feta pública així mateix en forma indicada.
  
4.2. La part anterior s'entén sense perjudici d'allò disposat a l'article 71 de la Llei 30/1992, de 26 de novembre.
  
5. tribunal qualificador
  
5.1.El tribunal qualificador estarà constituït en la següent forma:
  
President: El senyor alcalde-president o membre de la corporació en qui delegue.
  
Vocals: Un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la Comissió de Govern. El cap del respectiu servei, si no n'hi ha, un tècnic designat per la corporació. Un representant del comité de Personal laboral d'aquest ajuntament.
  
Secretari: el de la corporació o funcionari en qui delegue, amb veu i vot.
  
5.2. La designació dels membres del tribunal, titulars i suplents es farà pública al Butlletí Oficial de la Província de Alacant i al tauler d'edictes de la Corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres titulars o suplents.
  
5.4. Els membres del tribunal hauran d'abstenir-se de formar part d'aquest, quan concórreguen les circumstàncies previstes a l'article 28 de la Llei 30/1992.
  
5.5 Els aspirants podran recusar els membres del tribunal en els termes establits en l'article 29 del text legal abans esmentat.
  
5.6. El tribunal no podra aprovar ni declarar que han superat les proves selectives un nombre d'opositors superior al de la plaça convocada.
  
5.7. El tribunal podra disposar d'assessors especialistes per a la celebració de les proves en els termes prevists al Reial Decret 127/1990 de 2 de febrer.
  
5.8. El tribunal es classifica en la categoria segona als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9. Les tres cinquenes parts del membres del tribunal, tindran coneixement escrit i oral del valencià, segons es disposa a l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa a l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat
  
6.1. Les bases, una vegada aprovades pel ple de l'Ajuntament, es publicaran íntegres al Butlletí Oficial de la Província d'Alacant. L'anunci extractat de la convocatòria es publicarà al Diari Oficial de la Generalitat Valenciana i al Boletín Oficial del Estado.
  
6.2. Tots els anuncis de tràmits posteriors es publicaran al Butlletí Oficial de la Província d'Alacant, tal com es concreta als diferents epígrafs d'aquestes bases i llevat del que es disposa a l'apartat 6.5. següent.
  
L'anunci de la convocatòria, les bases i tota la resta d'anuncis relatiua al desenvolupament d'aquestes proves es publicarà també al tauler d'anuncis de l'ajuntament, com a informació complementària d'allò anterior, si bé els terminis es computaran a partir de la respectiva inserció en els butlletins oficials.
  
6.3. Els exercicis de les proves, no podran començar fins que hagen transcorregut dos mesos des de la data en què aparega publicat l'anunci de la convocatòria al Boletín Oficial del Estado.
  
6.4. Llevat d'allò esmentat anteriorment, el començament del primer exercici, s'anunciarà només al Butlletí Oficial de la Província d'Alacant amb quinze dies d'antelació com a mínim, i expressant a l'anunci, dia, hora i lloc en què hauran de tenir lloc.
  
6.5. El començament de la resta d'exercicis, s'anunciarà només al tauler d'edicte de l'ajuntament i local on s'haja celebrat la prova precedent, i ha de transcórrer entre la celebració d'un i altre un termini mínim de quaranta-vuit hores i fer-se públic l'anunci de començament amb una antelació mínima de vint-i-quatre hores.
  
6.6. Els opositors seran convocats per a cada exercici en crida única, llevat de casos de força major, degudament justificats i apreciats lliurement pel tribunal.
  
6.7. L'ordre d'actuació dels opositors, en aquells exercicis que no permeta l'actuació simultània de tots ells, s'iniciarà alfabèticament pel primer de la lletra que resulte de conformitat amb el sorteig celebrat a aquests efectes.
  
7. Sistema de selecció.
  
La selecció es durà a terme mitjançant concurs oposició lliure, que constarà d'una fase de concurs i altra d'oposició.
  
7.1.Fase de concurs.
  
7.1.1. Els mèrits al·legats i justificats pel aspirants i que el tribunal valorarà, seran els següents:
  
a) Per exercir les comeses propis de la plaça, en alguna administració local, 0,15 punts per mes de treball prestat, fins a un màxim de 5 punts.
  
b) Per assistència a cursos relacionats amb l'Assistència Tècnica Sanitària, 1 punt per curs fins a un màxim de 5 punts.
  
Seran mèrits puntuables per cada concursant els contrets fins el dia de publicació de l'anunci extracte de la convocatòria al Boletín Oficial del Estado.
  
El temps de serveis computable es puntuarà per mes efectiu complet, rebutjant les fraccions inferiors a un mes, llevat de casos d'empat.
  
7.2. Oposició lliure.
  
La fase de l'oposició lliure, constarà de tres exercicis de caràcter obligatori i eliminatori.
  
Primer exercici. Consistirà a desenvolupar per escrit, durant un període màxim de dues hores, un tema de caràcter general determinat pel tribunal immediatament abans de celebrar-se l'exercici, i relacionat amb el Grup II del programa de temes annex a la convocatòria .
  
Segon exercici. Desenvolupar oralment, per un període d'una hora, quatre temes extrets a l'atzar, dos del grup I i dos del grup II del programa inserit al final de la convocatòria.
  
Tercer exercici. Realitzar un exercici pràctic proposat pel tribunal, el marc de referència del qual estarà relacionat amb el temari específic (grup II) d'aquesta plaça, durant un període de dues hores.
  
8. Qualificació
  
8.1. Els exercicis de l'oposició lliure, seran qualificats de zero a deu punts respectivament, essent eliminats els opositors que no abasten un mínim de cinc punts en cadascun d'ells.
  
El nombre de punts que podran ésser atorgats per cada membre del tribunal en cadascun dels exercicis, serà de zero a deu punts.
  
Les qualificacions es determinaran sumant, els punts atorgats pels diferents membres del tribunal, i dividint el total pel nombre d'assistents a aquell.
  
Les qualificacions de cada exercici es faran públiques a continuació de la seua celebració, en el mateix dia en què s'acorden, i seran exposades al tauler d'anuncis de l'ajuntament i al local on s'haja celebrat la prova respectiva.
  
La qualificació definitiva de l'oposició es determiniarà sumant els punts obtinguts en la fase de concurs i d'oposició lliure, no podent sevir els punts de la fase de concurs per a superar els exercicis de l'oposició.
  
8.2. El tribunal farà pública la relació de l'únic aprovat, no podent excedir aquests el nombre de places convocades.
  
9. Relació d'aprovats, presentació de documents i contractació
  
9.1. Acabada la qualificació del aspirants, el tribunal publicarà la llista amb l'únic aprovat i elevarà l'esmentada relació a l'autoritat competent per a fer el corresponent contracte de treball.
  
9.2. L'aspirant que hja obtingut major qualificació, presentarà a la Secretaria General de la corporació, dins del termini de vint dies naturals, a partir de la publicació de la llista d'aprovats, els documents acreditatius de les condicions que per a prendre part en el concurs-oposició lliure, s'exigeixen a la base segona, a saber:
  
a) Certificació de naixement, que podrà suplir amb la fotocòpia del seu document nacional d'identitat (aquest últim haurà de presentar-se acompanyat de l'original per a la seua complulsa).
  
b) Còpia autenticada o fotocòpia (que haurà de presentar-se acompanyada de l'original per a la seua compulsa) del títol que posseïsca, déntre els exigits a l'apartat 2.1.c), o justificant d'haver pagat els drets per a la seua expedició.Si aquests documents estigueren expedits després de la data en què va expirar el termini de presentació de les instàncies, hauran de justificar el moment en què conclogueren els seus estudis.
  
C) Certificat acreditatiu de no patir malaltia o defecte físic que impossibilite el normal exercici de la funció. Aquest certificat haurà d'ésser expedit pel Servei Territorial de Sanitat.
  
d) Declaració de no haver sigut separat, per expedient disciplinari, del servei a l'Estat o a l'Administració, ni trobar-se inhabilitat per a l'exercici de les funcions públiques, acompanyada del Certificat del Registre general de Penats i Rebels, i declaració de conducta, segons la Llei 68/1980, de 1 de desembre, tot allò amb referència a la data de terminació dels exàmens.
  
e) Declaració jurada de no trobar-se incurs en causa d'incapacitat específica prevista en la legislació vigent i que faria nul el seu nomenament d'acord amb el que s'estableix al Reial Decret Legislatiu 781/1986, de 18 d'abril.
  
Qui dins el termini indicat i excepte causes de força major, no presentara la documentació, o de l'examen d'aquesta es deduira que manca d'algun dels requisits assenyalats a la base segona, no podrà ésser contractat, restant anul·lades totes les seues actuacions, sense perjudici de la responsabilitat en què pogueren haver incorregut per falsedat en la sol·licitud inicial.
  
Una vegada complimentat pels aspirants proposats el que s'estableix en la base anterior, per l'Alcaldia de l'Ajuntament de Torrevieja, es procedirà a al formalització del contracte de treball corresponent, tot allò en el termini de trenta dies hàbils a comptar del següent al en què siga notificada la seua selecció.
  
Si no es formalitza el contracte en el termini assenyalat, sense causa justificada romandran en la situació de cessants.
  
10. Incidències
  
10.1. El tribunal roman facultat per a resoldre els dubtes que es presenten i prendre els acords necessaris per al bon ordre del concurs-oposició lliure, en tot allò no previst en aquestes bases.
  
10.2. La convocatòria, les bases d'aquesta i quants actes administratius es deriven d'aquesta i de l'actuació del tribunal, podran ésser impugnats pels interessats, en els casos i en la forma establida en la Llei 30/1992.
  
11. Legislació aplicable
  
En tot allò previst a les presents bases, s'estarà a allò disposat en les Lleis 7/1985, de 2 d'abril i 30/1984, de 2 d'agost; Decret Legislatiu de 20 de març de 1991, 2 d'agost; Decret Legislatiu de 20 de març de 1991, del Consell de la Generalitat Valenciana, pel qual s'aprova el text Refòs de la Llei de la Funció Pública Valenciana; Reial Decret Legislatiu 781/1986, de 18 d'abril i la resta de disposicions complementàries vigents.
  
ANNEX I
  
Tema 1. La Constitució espanyola de 1978. Principis generals.
  
Tema 2. L'Estat. Concepte. Elements. Formes d'Estat.
  
Tema 3. Organització territoral de l'Estat. Els estatuts d'Autonomia: el seu significat.
  
Tema 4. Drets i deures fonamentals dels espanyols.
  
Tema 5. La monarquia. Teoria general. La corona en la Constitució espanyola.
  
Tema 6. El poder legislatiu. Teoria general. Les Corts generals.
  
Tema 7. Règim local espanyol. Principis constitucionals.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Hisendes locals. Classificació dels ingressos. Ordinacions fiscals.
  
Tema 11. L'administració pública a l'ordenament jurídic espanyol. La responsabilitat jurídica de l'administració pública. Classes d'administracions públiques.
  
Tema 12. Principis d'actuació de l'administració pública. Eficàcia, gerarquia, decentralització, desconcentració i coordinació.
  
ANNEX II
  
Tema 1. La salut pública, la seua evolució històrica.
  
Tema 2. L'empresa, organització i estructura sanitària.
  
Tema 3. Organització de la Seguretat del Treball a les empreses. La gestió de seguretat.
  
Tema 4. La prevenció al si de l'empresa. Comité de Seguretat i Higiene: atribucions, relacions.
  
Tema 5. El Sevei de Seguretat. L'enquesta en cas d'accident. Proteccions individuals.
  
Tema 6. Epidemologia, estadística i informàtica en Salut laboral.
  
Tema 7. Els valors umbral. Criteris generals per a la seua fixació. Tipus.
  
Tema 8. Els professiogrames i la seua utilitat. Anàlisis de llocs i Professiografies. L'elaboració de les Professiografies. La Psicografia.
  
Tema 9. El Servei de Salut Laboral (SSL) al si de l'empresa. Funcions.
  
Tema 10. SSL, organització administrativa. Llibre d'activitats de treball, malalties comunes i professionals i serveis prestats.
  
Temma 11. Part estadístic trimestral d'accidents de treball i malalties professionals.Obtenció i elaboració de dades. Destinació. Resum estadístic anual.
  
Tema 12. Sol·licitud elaboració i evacuació d'informes d'higiene industrial i altres. Fitxa higiènica de la indústria: significat,apartatas i tècnica d'elaboració.
  
Tema 13. Fitxa de reconeixements; significats, apartats i tècnica d'elaboració. Cartilla Sanitària: estructura, compliment, importància, destinació i utilització.
  
Tema 14. SSL: locals i material necessari. Radiologia, anàlisis i psicotècnia.
  
Tema 15. Riscos professinals.
  
Tema 16. Medicina preventiva; definició i classes. Resultats. Tècniques en medicina preventiva.
  
Tema 17. Contaminants químics i infecciosos.
  
Tema 18. Contaminanats físics: radiacions i sorolls.
  
Tema 19. Contaminanats físics: agents tèrmics.
  
Tema 20. Contaminants físics: disbarismes i vibracions.
  
Tema 21. Silicosi.
  
Tema 22. Pneumoconiosi de miners de carbó i silicatosi.
  
Tema 23. Pneumoconiosi per metall pur. Pneumoconiosis inorgàniques benignes.
  
Tema 24. Pneumoconiosis orgàniques.
  
Tema 25. L'acció protectora de la Seguretat Social.
  
Tema 26. La Seguretat Social, la seua evolució històrica a Espanya fins a la Llei 64.
  
Tema 27. La Llei de Bases de la Seguretat Social.Llei General de la Seguretat Social.
  
Tema 28.Règim General i Especial. Camp d'afiliació del Règim General de la Seguretat Social.
  
Tema 29. Accidents de treball i malaltia professional des del Reglament General de la Seguretat Social.
  
Tema 30. Atenció primària.Carácterístiques i funcions. Informe de l'atenció primària.
  
Tema 31. Salut pública. Salut comunitària. El servei de salut laboral a l'empresa.
  
Tema 32. Esquema d'organització d'un servei de salut laboral de l'empresa. Mitjans materials i locals.
  
Tema 33. L'anàlisi documental. Mètode i fonts documentals. Actuació sobre els riscos de l'ambient: incendi i explosió.
  
Tema 34. Actuació sobre els riscos de l'ambient: mecànics i d'electrocució.
  
Tema 35. Fatiga: components de la fatiga. Fisiologia postural. Fatiga de l'aparell locomotor.
  
Tema 36. Fatiga visual. Adaptació. Treball en terminals d'ordinador. Fatiga auditiva. Treball en ambient sorollós.
  
Tema 37. Fatiga psíquica. Fatiga per sobrecàrrega tèrmica. Ritmes circadians, treballs a torns. Fatiga física total.
  
Tema 38. Ergonomia. Sistema home màquina. Disseny de màquines. Problemes antropomòrfics i biomecànics.
  
Tema 39. Ergonomia ambiental. Estudi ergonòmic de sistemes.
  
Tema 40. La seguretat en el treball. Accidents. Causes. Anàlisi i control estadístic.
  
Tema 41. Educació sanitària. Activitats per al desenvolupament sanitari. Mètodes i mitjans.
  
Tema 42. Inspecció sanitària en edificis municipals.Serveis diversos.Reglamentació a l'efecte.
  
Tema 43. Sanitat municipal. Legislació. Mapes sanitaris. Consells municipals de sanitat.
  
Tema 44. Immunització i vacunació. Mètodes preventius recomanables i voluntaris. Calendaris oficials.
  
Tema 45. Primers auxilis en accidents de trànsit, treball i transport
  
Tema 46. Síndromes infeccioses febrils agudes. Mesures terapèutiques.
  
Tema 47. Síndromes alèrgiques d'urgència: shock anafilàctic, status asmàtic, síndrome urticarial, picades, gomes d'apegar i coles.
  
Tema 48. Cremades. Urgències i mesures primàries.
  
Tema 49. Coordinació amb àrea sanitària ofocial i mecànica a aplicar en cada cas concret.
  
Cosa que es publica per a general coneixement.